Alla lihthanke piirmäära jääv hange „Lasteaed Riisikas mänguväljaku rajamine“

**VÄIKEHANKE ALUSDOKUMENT**

1. **Hanke objekt**
   1. Käesoleva hanke eesmärgiks on mänguväljaku ehitamine aadressile Kernu kool, Kernu küla, Saue vald (katastritunnus 29701:006:0140) vastavalt kehtivatele tehnilistele normidele, standarditele, tehnilistele tunnustustele ning väikehanke alusdokumendile.
2. **Tehniline kirjeldus**
   1. Ehitustööd tuleb teostada vastavalt väikehanke alusdokumendile ja selle lisaks 1 olevale Järve & Tuulik OÜ poolt koostatud põhiprojektile „Lasteaia mänguväljak“ (töö nr 012020). **Hanke mahtu ei kuulu lisas 1 määratud tööde tegemine, mis on lisaks 2 olevas ehitustööde maksumuse pakkumuse tabelis märgitud punast värvi tekstina.**
   2. Ehitusloa taotleb hankija ja väljastatakse hiljemalt pakkumuse esitamise tähtajaks.
   3. Hanke mahtu kuuluvad vähemalt järgmised tööd:

* Ettevalmistustööd, jäätmete käitlus
* Kaevetööd, planeerimine
* Pinnakattetööd
* Haljastustööd
* Mänguväljaku seadmete paigaldamine
* Väikeehitiste ja piirdeaedade ehitamine;
* Mänguväljaku seadmete alla jääva turvaaluskatte paigaldamine;
* Kasutusloa taotlemiseks vajalike dokumentide koostamine ja esitamine;
* Kasutusloa taotlemise käigus tekkinud märkustega arvestamine ja dokumentatsiooni parandamine.
  1. Pakkumuses tuleb arvestada ka nende tööde teostamisega, mis ei ole hanke alusdokumentides otseselt kirjeldatud, kuid mis on hanke eesmärgi saavutamiseks vajalikud teostada tulenevalt objekti tegelikust olukorrast ja seisundist.
  2. Kõiki ehitusprojektis nimetatud mänguväljaku seadmeid võib asendada samaväärseteseadmetega, mis on tehniliselt, disainilt ja funktsionaalselt samaväärsed. Seadmete funktsioonid, millest lähtuda tuleb, on loetletud põhiprojektis. Kui pakutakse teine samaväärne toode, siis peab hankija koos omanikujärelevalvega läbi viima samaväärsuse hindamise.
  3. Põhiprojektis nimetatud mänguväljaku seadmetega samaväärseid seadmeid pakkudestuleb arvestada, et pakutavad seadmed koos nõutud turvaaladega mahuksid ehitusprojektistoodud aladesse.
  4. Kõik pakutavad mänguväljaku seadmed peavad vastama standardile EVS-EN 1176:2019 „Mänguväljaku seadmed ja aluspinnakate“ või sellega samaväärsele standardile. Pakkuja esitab mänguväljaku seadmete standardile EVS-EN 1176:2019 või sellega samaväärsele standardile vastavust tõendavate sertifikaatide koopiad, mis on välja antud sõltumatu mänguväljaku seadmeid sertifitseeriva ettevõtte poolt või esitab tootja sellekohase vastavusdeklaratsiooni.
  5. Mänguväljaku seadmete turvaalused peavad vastama standardile EVS-EN 1176:2019 „Mänguväljaku seadmed ja aluspinnakate“ või sellega samaväärsele standardile. Pakkuja esitab kirjelduse pakutavatest turvaalustest ja kinnituse, et turvaalused vastavad standardile EVS-EN 1176:2019 „Mänguväljaku seadmed ja aluspinnakate“ või sellega samaväärsele standardile.
  6. Kõik ehitustööd sh hankedokumentides määratletud väikevormide tarne ning paigaldus peavad olema teostatud vastavalt Eesti Vabariigis kehtivatele ehitus-, ohutus- ja töökaitsealaste normatiivaktide sätetele, tehnilistele normidele, standarditele, tehnilistele tunnustustele või muudele üldlevinud tehnilistele kirjeldustele ning projektis toodud nõuetele.
  7. Kõik kasutatavad konstruktsioonid/materjalid/tooted/süsteemid jms peavad vastama kehtivatele normidele nii kandevõime, kasutusea, tuleohutuse kui ka muude normide osas.
  8. Pakkuja on kohustatud hankima tööde üleandmiseks vajalikud load (k.a kasutusloa) ja kooskõlastused. Pakkuja vastutab, et kõik vajalikud inspektorite ja ametkondade poolt nõutavad ning seadusega ettenähtud ülevaatused, kontrollid, katsetused ja mõõdistused teostatakse õigeaegselt ning õigel viisil.
  9. Kõikide selles dokumendis käsitlemata jäänud probleemide lahendamisel tuleb lähtuda hankedokumentide muudest osadest, kehtivatest õigusaktidest, standarditest ja normdokumentidest, hankija eesmärgist ning heast ehitustavast.

1. Hanke objektiks oleva töö tegemise tingimused
   1. Pakkuja koostab ja esitab peale lepingu sõlmimist hiljemalt töödega alustamise ajaks hankijale tööde tegemise ajagraafiku ning teeb tööd enda poolt esitatud ja hankija poolt heaks kiidetud ajagraafiku alusel. Pakkuja kohustub uuendama ajagraafikut tehtava töö käigus vastavalt vajadusele ja kooskõlastama uuendatud graafiku hankijaga. Ajagraafiku uuendamine ei ole aluseks töö lõpetamise tähtaja muutmiseks.
   2. Pakkuja peab töö tegemisel kasutama materjale, seadmeid ja tooteid, mille õigusaktidest ja lepingust tulenevatele nõuetele vastavus on õigusaktides ja lepingus sätestatud nõuete kohaselt tõendatud.
   3. Pakkuja esitab ehitustööde tegemisel kasutatavate materjalide, seadmete või toodete kohta nende valmistaja poolt väljastatud kvaliteeti ning tehnilisi norme tõendavad dokumendid (vastavusdeklaratsioonid, sertifikaadid vms) enne nende kasutamist ja/või paigaldamist hankijale ja omanikujärelevalvele kooskõlastamiseks. Hankijal on õigus tööd peatada, kui pakkuja ei täida nimetatud kohustust, kusjuures töö peatamine sellisel juhul ei anna pakkujale õigust nõuda tööde teostamise kestuse pikendamist. Hankijal on õigus nõuda ilma hankija kooskõlastuseta ja nõuetele mittevastavate seadmete või toodete eemaldamist ja pakkuja kulul asendamist nõuetele vastavate seadmete või toodetega.
   4. Pakkuja informeerib ehitustööde tegemisel kaetud tööde vastuvõtmise vajadusest omanikujärelevalvet vähemalt üks tööpäev ette. Kaetud tööde üleandmata jätmise korral on pakkuja kohustatud hankija või omanikujärelevalve nõude korral omal kulul avama ja sulgema vastu võtmata kaetud tööd.
   5. Valminud ehitise kohta koostab pakkuja ehitusseadustikus nõutud koosseisus ehitustööde dokumentatsiooni, laeb selle kasutusloa koos kasutusloa taotlusega ehitisregistrisse ja esitab hankijale.
   6. Kõik ehituspäevikud ja kaetud tööde aktid koos lisadega ning kõik protokollid allkirjastatakse digitaalselt.
   7. Pakkuja ülesandeks on vajaliku kvalifikatsiooniga tööjõu, materjalide ja töövahendite olemasolu tagamine, tööde ja materjalide ladustamisega seotud valve ja ehituspiirkonnas liiklusohutuse kindlustamine, samuti heast tavast tulenevate tööde teostamine, mille eest hankija täiendavalt tasuma ei pea. Pakkuja korraldab ehitustööde tegemise ajal kuni ehitustööde valmimise ja hankijale üleandmiseni hoolde (koristus, niitmine jms) tegemise ehitusobjektil.
   8. Pakkuja peab koos valmis ehitustööga hankijale üle andma paigaldatud seadmete kasutus- ning hooldusjuhendid.
   9. Pakkuja on kohustatud kaasama ehitustööde tegemise eest vastutava isikuna hankelepingu täitmisesse projektijuhi/objektijuhi, kellel on õigusaktide kohaselt õigus hankelepingu esemeks olevaid ehitustöid juhtida.
2. Pakkumuse esitamise ja hankemenetluse tingimused
   1. Pakkuja peab esitama pakkumuse koosseisus:
      1. täidetud ehitustööde maksumuse pakkumuse tabeli vastavalt lisale 2;
      2. kinnituse, et esitatud pakkumus on jõus vähemalt 30 kalendripäeva;
      3. info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
   2. Pakkuja on kohustatud pakkumuse tegemisel tutvuma ehitusobjektiga, tööde kirjelduse ja joonistega, kontrollima lisas toodud töömahtusid enne pakkumise esitamist ning informeerima koheselt avastatud puudustest või vastuoludest hankijat. Juhul, kui puudused või vastuolud avastatakse peale pakkumise esitamist kannab pakkuja kõik sellega kaasnevad täiendavad kulud.
   3. Pakkujal ei tohi esineda riigihangete seaduse § 95 lõike 1 punktis 4 (ajatamata maksuvõlg) ega lõike 4 punktides 8 ja 9 (varasemad hankelepingu rikkumised ja valeandmete esitamine) sätestatud kõrvaldamise aluseid.
   4. Pakkumuste hindamise kriteeriumiks on madalaim hind. Edukaks tunnistatakse pakkumus, mille kogumaksumus vastavalt täidetud lisale 2 on madalaim.
   5. **Pakkumus esitada e-posti aadressile miia.kraun@sauevald.ee hiljemalt 13.03.2020 kell 10.00.**
   6. Lisainfot on võimalik küsida: avaliku ruumi spetsialist Miia Kraun, e-post: miia.kraun@sauevald.ee, telefon 53 099 202.
   7. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   8. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
   9. Hankija ei avalda enne hankemenetluse tulemuste kinnitamist pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
   10. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
3. Hankelepingu sõlmimine ja tingimused
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse hankeleping vastavalt lisale 3.

Lisa 1 – Järve & Tuulik OÜ töö nr 012020

Lisa 2 – ehitustööde maksumuse pakkumuse tabel

Lisa 3 – hankelepingu projekt